**ΔΕΚΕΜΒΡΙΟΣ 26!!**

**ΜΝΗΜΗ ΤΟΥ ΑΓΙΟΥ ΙΕΡΟΜΑΡΤΥΡΟΣ ΕΥΘΥΜΙΟΥ, ΕΠΙΣΚΟΠΟΥ ΣΑΡΔΕΩΝ**

**ΑΚΟΛΟΥΘΙΑ**

**EN TΩ ΕΣΠΕΡΙΝΩ**

**Μετά τον Προοιμιακόν ψαλμόν και την α’ στάσιν του Μακάριος ανήρ, εις το Κύριε εκέκραξα ιστώμεν στίχους στ και ψάλλομεν στιχηρά ιδιόμελα της εορτής γ και του αγίου προσόμοια γ .**

**Της εορτής. Ήχος β . Γερμανού.**

Δεύτε αγαλλιασώμεθα τω Κυρίω, το παρόν μυστήριον εκδιηγούμενοι. Το μεσότοιχον του φραγμού διαλέλυται, η φλογίνη ρομφαία τα νώτα δίδωσι,  και τα Χερουβίμ παραχωρεί, του ξύλου της ζωής· καγώ του παραδείσου, της τρυφής μεταλαμβάνω, ου προεξεβλήθην

δια της παρακοής.

Η γαρ απαράλλακτος εικών του Πατρός, ο χαρακτήρ

της αϊδιότητος αυτού, μορφήν δούλου λαμβάνει, εξ απειρογάμου Μητρός προελθών, ου τροπήν υπομείνας· ο γαρ ην διέμεινε, Θεός ων αληθινός· και ο ουκ ην προσέλαβεν, άνθρωπος γενόμενος δια φιλανθρωπίαν. Αυτώ βοήσωμεν· Ο τεχθείς εκ Παρθένου

Θεός, ελέησον ημάς.

**Ο αυτός. Ανατολίου**.

Του Κυρίου Ιησού γεννηθέντος, εκ της αγίας Παρθένου, πεφώτισται τα σύμπαντα. Ποιμένων γαρ αγραυλούντων, και μάγων προσκυνούντων, αγγέλων ανυμνούντων, Ηρώδης εταράττετο· ότι Θεός εν σαρκί εφάνη,  Σωτήρ των ψυχών ημών.

Τι σοι προσενέγκωμεν Χριστέ, ότι ώφθης επί γης, ως άνθρωπος δι ἡμᾶς; έκαστον γαρ, των υπό σου γενομένων κτισμάτων, την ευχαριστίαν σοι προσάγει· οι άγγελοι τον ύμνον· οι ουρανοί τον αστέρα· οι μάγοι τα δώρα· οι ποιμένες το θαύμα· η γη το σπήλαιον· η έρημος την φάτνην· ημείς δε Μητέρα Παρθένον.

Ο προ αιώνων Θεός, ελέησον ημάς.

**Του αγίου.Ήχος α . Σων ουρανίων ταγμάτων.**

Τον εν Σπηλαίω και φάτνη, ανακλιθέντα Θεόν, υπό Μητρός Παρθένου, αναλλοίωτον Λόγον, εκήρυξας τρισμάκαρ, Υιόν του Θεού, και θεάνθρωπον τέλειον· ου την εικόνα Ευθύμιε προσκυνών,

αικισμούς πολλούς υπήνεγκας.

Γενναιοτάτη καρδία, και σταθερώ λογισμώ, υπέρ της του Κυρίου, σεβασμίας εικόνος, και πάντων των αγίων, τον δυσσεβή, κατεβρόντησας Λέοντα· όθεν πικραίς εξορίαις και φυλακαίς, προσωμίλησας Ευθύμιε.

Συν ταις αγγέλων χορείαις, Πάτερ Ευθύμιε, τω θρόνω τω αστέκτω, παριστάμενος μάκαρ, μνημόνευε των πίστει, την ιεράν, ευφημούντων σου άθλησιν, και ανυμνούντων απαύστως τα ευκλεή,

και σεπτά σου κατορθώματα.

**Δόξα.Ήχος πλ.β .**

Πάρεστιν αρμοδίως εν τω παρόντι, μετά του θεοπάτορος Δαβίδ προσφθέγξασθαι· Τίμιος εναντίον Κυρίου, ο θάνατος του οσίου αυτού· τετίμηται γαρ σου η μνήμη προς Θεού, τοις παραδόξοις θαύμασιν, Ιεράρχα Ευθύμιε. Το δε πολύαθλόν σου σκήνος,  πρόκειται πάσι τοις πιστώς προσιούσι, πηγή αδάπανος ιαμάτων.  Διο παράσχου

και ημίν τοις υμνηταίς σου, φωτισμόν παρά Θεού

 και ιλασμόν ταις πρεσβείαις σου.

**Και νυν. Ο αυτός.**

Δόξα εν υψίστοις Θεώ, και επί γης ειρήνη. Σήμερον δέχεται η Βηθλεέμ, τον καθήμενον δια παντός συν Πατρί. Σήμερον άγγελοι το βρέφος το τεχθέν, θεοπρεπώς δοξολογούσι· Δόξα εν υψίστοις Θεώ, και επί γης ειρήνη, εν ανθρώποις ευδοκία.

**Είσοδος. Φως ιλαρόν.**

**Προκείμενον.Ήχος βαρύς. (Ψαλμός οστ ):** Τις Θεός μέγας, ως ο Θεός ημών ; συ ει ο Θεός, ο ποιών θαυμάσια μόνος.

**Στιχ.** Εγνώρισας εν τοις λαοίς την δύναμίν σου.

**Στιχ.** Και είπα· Νυν ηρξάμην· αύτη η αλλοίωσις της δεξιάς του Υψίστου.

**Στιχ.** Εμνήσθην των έργων Κυρίου, ότι μνησθήσομαι από της αρχής τα

των θαυμασίων σου.

**Παροιμιών το ανάγνωσμα.  (Εκλογή).**

Μνήμη δικαίου μετ ἐγκωμίων, και ευλογία Κυρίου επί κεφαλήν αυτού. Μακάριος άνθρωπος, ος εύρε σοφίαν, και θνητός, ος είδε φρόνησιν.

Κρείσσον γαρ αυτήν εμπορεύεσθαι η χρυσίου και αργυρίου θησαυρούς. Τιμιωτέρα δε εστι λίθων πολυτελών· παν δε τίμιον ουκ άξιον αυτής εστιν. Εκ γαρ του στόματος αυτής εκπορεύεται δικαιοσύνη, νόμον δε και έλεον επί γλώσσης φορεί. Τοιγαρούν ακούσατέ μου, ω τέκνα, σεμνά γαρ ερώ· και μακάριος άνθρωπος, ος τας εμάς οδούς φυλάξει. Αι γαρ έξοδοί μου, έξοδοι ζωής, και ετοιμάζεται θέλησις παρά Κυρίου. Δια τούτο παρακαλώ υμάς, και προΐεμαι εμήν φωνήν υιοίς ανθρώπων· Ότι εγώ η σοφία κατεσκεύασα

βουλήν, και γνώσιν και έννοιαν εγώ επεκαλεσάμην. Εμή βουλή και ασφάλεια, εμή φρόνησις, εμή δε ισχύς. Εγώ τους εμέ φιλούντας αγαπώ, οι δε εμέ ζητούντες ευρήσουσι χάριν. Νοήσατε τοίνυν άκακοι πανουργίαν, οι δε απαίδευτοι ένθεσθε καρδίαν. Εισακούσατέ μου και πάλιν· σεμνά γαρ ερώ και ανοίγω από χειλέων ορθά. Ότι αλήθειαν μελετήσει ο λάρυγξ μου, εβδελυγμένα δε εναντίον εμού χείλη ψευδή. Μετά δικαιοσύνης πάντα τα ρήματα του στόματός μου, ουδέν εν αυτοίς σκολιόν, ουδέ στραγγαλιώδες. Πάντα ευθέα εστί τοις νοούσι και ορθά τοις ευρίσκουσι γνώσιν. Διδάσκω γαρ υμίν αληθή, ίνα γένηται εν Κυρίω η ελπίς υμών και πλησθήσεσθε πνεύματος.

**Παροιμιών το ανάγνωσμα. (Κεφ. ι 31 – ια 12).**

Στόμα δικαίου αποστάζει σοφίαν, γλώσσα δε αδίκου εξολείται. Χείλη ανδρών δικαίων αποστάζει χάριτας, στόμα δε ασεβών καταστρέφεται. Ζυγοί δόλιοι βδέλυγμα ενώπιον Κυρίου, στάθμιον δε δίκαιον δεκτόν αυτώ. Ου εάν εισέλθη ύβρις, εκεί και ατιμία· στόμα δε ταπεινών μελετά σοφίαν. Τελειότης ευθέων οδηγήσει αυτούς, και υποσκελισμός αθετούντων προνομεύσει αυτούς. Ουκ ωφελήσει υπάρχοντα εν ημέρα θυμού, δικαιοσύνη δε ρύσεται από θανάτου. Αποθανών δίκαιος έλιπε μετάμελον, πρόχειρος δε γίνεται και επίχαρτος ασεβών απώλεια. Δικαιοσύνη αμώμου ορθοτομεί οδούς, ασέβεια δε περιπίπτει αδικία. Δικαιοσύνη ανδρών ορθών ρύεται αυτούς, τη δε αβουλία αλίσκονται παράνομοι. Σελευτήσαντος ανδρός δικαίου ουκ όλλυται ελπίς, το δε καύχημα των ασεβών όλλυται. Δίκαιος εκ θήρας εκδύνει, αντ αὐτοῦ

δε παραδίδοται ο ασεβής. Εν στόματι ασεβών παγίς πολίταις, αίσθησις δε δικαίων εύοδος. Εν αγαθοίς δικαίων κατώρθωται πόλις, και εν απωλεία ασεβών αγαλλίαμα. Εν ευλογία ευθέων υψωθήσεται πόλις, στόμασι δε ασεβών κατεσκάφη. Μυκτηρίζει πολίτας ενδεής φρενών, ανήρ δε φρόνιμος ησυχίαν άγει.

**Σοφίας Σολομώντος το ανάγνωσμα. (Κεφ. δ 7 – 15).**

Δίκαιος εάν φθάση τελευτήσαι, εν αναπαύσει έσται· γήρας γαρ τίμιον ου το πολυχρόνιον, ουδέ αριθμώ ετών μεμέτρηται. Πολιά δε εστι φρόνησις ανθρώποις, και ηλικία γήρως βίος ακηλίδωτος. Ευάρεστος Θεώ γενόμενος ηγαπήθη και ζων μεταξύ αμαρτωλών μετετέθη. Ηρπάγη, μη κακία αλλάξη σύνεσιν αυτού η δόλος απατήση

ψυχήν αυτού. Βασκανία γαρ φαυλότητος αμαυροί τα καλά, και ρεμβασμός επιθυμίας μεταλλεύει νουν άκακον. Τελειωθείς εν ολίγω επλήρωσε χρόνους μακρούς· αρεστή γαρ ην Κυρίω η ψυχή αυτού· δια τούτο έσπευσεν εκ μέσου πονηρίας. Οι δε λαοί ιδόντες και μη νοήσαντες, μηδέ θέντες επί διανοία το τοιούτον, ότι χάρις και

έλεος εν τοις οσίοις αυτού και επισκοπή εν τοις εκλεκτοίς αυτού.

**Εις την Λιτήν ιδιόμελα. Της εορτής. Ήχος α .**

Δόξα εν υψίστοις Θεώ, εν Βηθλεέμ ακούω, υπό Ασωμάτων σήμερον, τω επί γης ειρήνη, ευδοκήσαντι γενέσθαι. Νυν η Παρθένος ουρανών πλατυτέρα· εξανέτειλε γαρ φως τοις εσκοτισμένοις, και ταπεινούς ύψωσε, τους αγγελικώς μελωδούντας· Δόξα εν υψίστοις Θεώ.

**Του αγίου. Ήχος ο αυτός.**

Ευφραίνεται σήμερον λαμπρώς, η του Χριστού Εκκλησία, εν τη ενδόξω μνήμη σου, παμμάκαρ Ευθύμιε. Τράπεζαν γαρ παρατιθεμένη πνευματικήν, το πολύαθλον σώμα σου, θείον τε κρατήρα κεράσασα, την υπέρ των σεβασμίων εικόνων ομολογίαν σου, τους πιστούς προτρέπεται προς ευωχίαν μυστικήν. Όθεν κατατρυφώντες τοις θαυμασίοις σου, όσιε πάτερ, αιτούμεν σε πρεσβεύειν

Χριστώ τω Θεώ, υπέρ των ψυχών ημών.

**Ήχος β .**

Την του Χριστού πανοπλίαν ενδεδυμένος, ομολογητά Ευθύμιε, και τον θυρεόν της πίστεως αναλαβών, των αιρετικών εικονομάχων, ετροπώσω τας φάλαγγας· τους δε πόδας υποδήσας, εν ετοιμασία του Ευαγγελίου της ειρήνης, μέχρι τέλους αντέστης, υπέρ της ευσεβείας αγωνιζόμενος· λοιπόν απόκειταί σοι, ο της δικαιοσύνης στέφανος, ον αποδώσει σοι ο Κύριος, ω νυν παριστάμενος, πρέσβευε υπέρ των τιμώντων σε.

**Ήχος γ .**

Την πρακτικήν των αρετών, ημφιεσμένος διπλοΐδα, και μυστικαίς θεωρίαις, τον νουν ελλαμπόμενος, κατά τον μέγαν Σαμουήλ, τω Θεώ αμέμπτως ελειτούργησας. Την αρραγή δε πίστιν, ως ο θείος Ααρών, το λογείον της κρίσεως, εν τη καρδία φέρων, σεαυτόν θυσίαν άμωμον, τω Δεσπότη προσήγαγες· Ιεραρχών το κλέος, και Μαρτύρων εφάμιλλε, θαυματουργέ Ευθύμιε· πρέσβευε υπέρ ειρήνης του κόσμου, και σωτηρίας των ψυχών ημών.

**Ήχος δ .**

Ανεπιστρόφω λογισμώ, την ευθείαν των αρετών, πορείαν ποιούμενος, και πόνοις ασκητικοίς, το οπτικόν της ψυχής καθηράμενος, όλος φωτοειδής εχρημάτισας· όθεν θεοκρίτω ψήφω, επί την λυχνίαν, της εκκλησιαστικής ιεραρχίας ανενεχθείς, ταις ακτίσι της ευσεβείας, την υφήλιον πάσαν κατηύγασας· των μεν πιστών σελαγίζων

τας διανοίας, τοις υπερφώτοις δόγμασι, των δε εικονομάχων εμπιπρών, τα αχυρώδη διδάγματα· οις και μέχρις αίματος αντιταξάμενος, τον της ομολογίας στέφανον, παρά Χριστού του Θεού απείληφας, ω και πρεσβεύων μη ελλείπης, υπέρ των πίστει και πόθω τιμώντων,

την σεβάσμιον μνήμην σου.

**Δόξα. Ήχος πλ.α .**

Ημέρα χαρμόσυνος και ευθυμίας ανάπλεως, τοις πέρασιν ανέτειλε σήμερον, μετά των γενεθλίων του Σωτήρος Χριστού, η του ιερομάρτυρος Ευθυμίου, πανένδοξος μνήμη, των πιστών τας καρδίας καταφωτίζουσα, ταις αριστείαις των παλαισμάτων αυτού. Δεύτε ουν φιλέορτοι, το πολύαθλον αυτού περικυκλούντες σκήνος, ασματικοίς

εγκωμίοις, καταστέψωμεν λέγοντες· χαίροις ο ποιμήν ο καλός, ο τιθείς την ψυχήν υπέρ των προβάτων· χαίροις των Ιεραρχών το αγλάϊσμα, και των Ομολογητών το εγκαλλώπισμα· χαίροις της εβδόμης συνόδου ο υπέρμαχος, και της ευσεβείας υφηγητής διαπρύσιος· πρέσβευε δεόμεθα, υπέρ των τιμώντων σε.

**Και νυν. Ο αυτός.**

Ορώσά σε η κτίσις άπασα, εν Βηθλεέμ σαρκί τικτόμενον, τον Δημιουργόν και Κτίστην των απάντων, καινουργείται πάλιν και αναπλάττεται, ο ήλιος δε το φως εφήπλωσε, και η γη επαγάλλεται. Μάγοι εκ Περσίδος, Βασιλεί δώρα προσφέρουσι, Ποιμένες θαυμάζουσιν εκπλαγέντες, και Θεόν συν τη τεκούση, προσκυνούσι σαρκί.  Ω του θαύματος! ο τροφεύς τρέφεται, Μητρί πανάγνω, δια την του κόσμου,  σωτηρίαν και ανάπλασιν.

**Εις τον Στίχον στιχηρά προσόμοια. Ήχος πλ.α . Χαίροις ασκητικών.**

Χαίρει ο ουρανός και η γη, εν τη ση μνήμη θεοφόρε Ευθύμιε, χοροί γαρ των ασωμάτων, και νοερών λειτουργών, το σον πνεύμα πάτερ καταστέφουσι, πιστοί δε το πάντιμον, και πολύαθλον σώμά σου, νυν προσκυνούντες, και πιστώς ασπαζόμενοι, χάριν άφθονον, δαψιλώς αρυώμεθα, πάθη αποκαθαίρουσαν, και νόσους διώκουσαν,

ταις προς Θεόν ευπροσδέκτοις, και ιεραίς σου δεήσεσιν, αεί ον δυσώπει, ταις ψυχαίς ημών δοθήναι, το μέγα έλεος.

**Στιχ.** Τίμιος εναντίον Κυρίου ο θάνατος του οσίου αυτού.

Χαίρει η Εκκλησία Χριστού, φαιδρυνομένη τοις λαμπροίς σου παλαίσμασι, το πάλαι γαρ γυμνωθείσαν, της των εικόνων σεπτής, ευκοσμίας,πάτερ κατεκόσμησας, διδούς την αρχαίαν τε, και οικείαν λαμπρότητα· τέρπεται νυν δε, εν τοις κόλποις κατέχουσα, το πολύαθλον, και μυρίπνοον σώμά σου, κόσμον ως αναφαίρετον, και δόξαν ακήρατον, ο προσκυνούντες εν πίστει, τον ιλασμόν εξαιτούμεθα· ημίν δωρηθήναι, δια σου και την ειρήνην, μάκαρ Ευθύμιε.

**Στιχ.** Οι ιερείς σου,Κύριε,ενδύσονται δικαιοσύνην,και οι όσιοί σου αγαλλιάσονται.

Φέγγει των θεουργών αρετών, προκαθαρθείς,την θείαν χάριν του Πνεύματος, εδέξω εν τη καρδία, και επαυξήσας λαμπρώς, το δοθέν σοι τάλαντον θεόληπτε, εισήλθες γηθόμενος, εις χαράν του Κυρίου σου, συναγελάζων, τοις αΰλοις δυνάμεσι, και την άϋλον, φωταυγίαν δεχόμενος, μέμνησο των τιμώντων σου, εν γη το πολύαθλον,

και ιερώτατον σκήνος, ιερομάρτυς Ευθύμιε· Χριστόν ικετεύων, ταις ψυχαίς ημών δοθήναι, το μέγα έλεος.

**Δόξα.Ήχος πλ.δ .**

Το της Ιεραρχίας θεόσδοτον χάρισμα, τοις μαρτυρικοίς συμμίξας αγωνίσμασι, και εν αμφοτέροις ευδοκίμως ενδιαπρέψας, ομολογία τον βίον ελάμπρυνας. Όθεν και τοις υπέρ της ευσεβείας καμάτοις, την των εικονομάχων εκπολεμήσας αίρεσιν, και την των θείων εικόνων, τιμητικήν προσκύνησιν, δια των έργων βεβαιώσας, το

της πίστεως κράτος, εν τοις πέρασιν ήγειρας. Νυν δε Χριστώ παριστάμενος τω πνεύματι, ομολογητά Ευθύμιε, και ημίν καθορώμενος τω σώματι, τα προς Θεόν ημίν, ως άλλος Μωϋσής καθυπούργησον, πρεσβεύων απαύστως, υπέρ των ψυχών ημών.

**Και νυν. Ο αυτός.**

Εν Βηθλεέμ συνέδραμον ποιμένες, τον αληθή μηνύοντες ποιμένα, τον καθήμενον επί των Χερουβίμ, και ανακείμενον εν φάτνη, νηπίου μορφήν δι ἡμᾶς ανειληφότα. Κύριε, δόξα σοι.

**Νυν απολύεις. Τρισάγιον.**

**Απολυτίκιον. Της εορτής. Ήχος δ .**

Η γέννησίς σου, Χριστέ ο Θεός ημών, ανέτειλε τω κόσμω, το φως το της γνώσεως· εν αυτή γαρ οι τοις άστροις λατρεύοντες, υπό αστέρος εδιδάσκοντο, σε προσκυνείν, τον ήλιον της δικαιοσύνης, και σε γινώσκειν εξ ύψους ανατολήν. Κύριε, δόξα σοι.

**Δόξα. Του αγίου. Ο αυτός.**

Και τρόπων μέτοχος, και θρόνων διάδοχος, των Αποστόλων γενόμενος, την πράξιν εύρες θεόπνευστε, εις θεωρίας επίβασιν. Δια τούτο τον λόγον, της αληθείας ορθοτομών, και τη πίστει ενήθλησας, μέχρις αίματος, Ιερομάρτυς Ευθύμιε· πρέσβευε Χριστώ τω Θεώ,

σωθήναι τας ψυχάς ημών.

**Και νυν. Της εορτής. Ο αυτός**.

Η γέννησίς σου, Χριστέ ο Θεός ημών, ανέτειλε τω κόσμω, το φως το της γνώσεως· εν αυτή γαρ οι τοις άστροις λατρεύοντες, υπό αστέρος εδιδάσκοντο, σε προσκυνείν, τον ήλιον της δικαιοσύνης, και σε γινώσκειν εξ ύψους ανατολήν. Κύριε, δόξα σοι.

**Και απόλυσις.**

**ΕΝ ΤΩ ΟΡΘΡΩ**

**Μετά την α στιχολογίαν, κάθισμα. Ήχος γ . Θείας πίστεως.**

Δώρα τίμια, Χριστώ προσήξας, νηπιάσαντι, εκ της Παρθένου, αντί χρυσού μεν την πίστιν την άρρηκτον, αντί λιβάνου δε βίου το άμεμπτον, και αντί σμύρνης το τίμιον αίμα σου, πάτερ όσιε, Χριστόν τον Θεόν ικέτευε, δωρήσασθαι ημίν το μέγα έλεος.

**Δόξα. Ο αυτός. Σην ωραιότητα.**

Υπέρ της πίστεως, αγωνισάμενος, ποιμήν πολύαθλε, διπλούς απείληφας, και τους στεφάνους προς Χριστού, του μόνου αγωνοθέτου· ου το αφομίωμα, σχετικώς ασπαζόμενος, επί το αρχέτυπον, την τιμήν αναφέρεσθαι, εδίδαξας επόμενος πάτερ, θείοις πατέρων διδάγμασι.

**Και νυν. Της εορτής. Όμοιον.**

Σεπτώς οι Μάγοι νυν, ιδού παρίστανται, και το τρισόκλεον, δώρον προσφέρουσι,  τω εν αγκάλαις της αγνής, Παρθένου εποχουμένω. Ιωσήφ ο δίκαιος, καθορών εξεπλήττετο, ήκουον ποιμένες δε, των αγγέλων την αίνεσιν, αινούντων ευλαβώς και λεγόντων·

Δόξα Θεώ τω εν υψίστοις.

**Μετά την β’ στιχολογίαν, κάθισμα. Ήχος δ . Κατεπλάγη Ιωσήφ.**

Νηπιάσαντα σαρκί, τον απερίγραπτον Θεόν, και οφθέντα επί γης, περιγραπτόν ως αληθώς, δυσί τελείαις φύσεσι και ενεργείαις, εκήρυξας πιστοίς· και προσκυνείν σχετικώς, εικόνα την αυτού, λαμπρώς εδίδαξας, και της αγνής θεόπαιδος, απάντων τε  των αγίων Ευθύμιε· μεθ ὧν μη παύση, καθικετεύων,

υπέρ των πίστει τιμώντων σε.

**Δόξα. Ο αυτός. Ο υψωθείς.**

Ορθοτομών της αληθείας τον λόγον, και προσκυνείσθαι σχετικώς δογματίζων, τα των αγίων πάντων εκτυπώματα, έλαμψας Ευθύμιε, εν συνόδω πατέρων, λύσας ζοφερώτατον, σκότος εικονομάχων, ων τας αικίσεις φέρων καρτερώς, ομολογία τον βίον ελάμπρυνας.

**Και νυν. Της εορτής. Όμοιον.**

Υπερφυώς τον προαιώνιον λόγον, εν τω σπηλαίω Βηθλεέμ γεννηθέντα, υπό αστέρος μάγοι οδηγούμενοι, πίστει προσεκύνησαν, και ποιμένες το θαύμα, είδον και εξέστησαν· η παρθένος δε μήτηρ, εκπληττομένη έλεγεν αυτώ· πως σε σπαργάνοις, ειλήσσω τον Κτίστην μου.

**Μετά τον Πολυέλεον, κάθισμα. Ήχος πλ. δ . Την Σοφίαν και Λόγον.**

Ιωάννου τους τρόπους του Βαπτιστού, εκμιμούμενος πάτερ και Ηλιού, τον ζήλον τον ένθεον, βασιλείς αθετήσαντας, την σχετικήν εικόνων, των θείων προσκύνησιν, διελέγχεις άριστα, ως πίστεως πρόμαχος· όθεν και κινδύνους, καρτερώς υπομείνας, πικράς εξορίας τε, και επώδυνον θάνατον, ιερομάρτυς Ευθύμιε, πρέσβευε Χριστώ

τω Θεώ, των πταισμάτων άφεσιν δωρήσασθαι, τοις

εορτάζουσι πόθω, την αγίαν μνήμην σου.

**Δόξα. Και νυν. Της εορτής. Όμοιον.**

Ουρανίων αγγέλων δόξα Θεώ, εν υψίστοις ειρήνη τε επί γης, βοώντων εθαύμαζον, οι ποιμένες και έσπευσαν, εις Βηθλεέμ απαίροντες, ιδείν τον τικτόμενον, ον και προσκυνήσαντες, ως Κτίστην ανύμνησαν· μάγοι δε τα δώρα, τω τεχθέντι Δεσπότη, αστέρος προλάμποντος, ευσεβώς προσκομίζουσιν, Ιωσήφ δε ο δίκαιος, αγγέλου κελεύσει θεϊκή, την προς ξένην κάθοδον πεποίηται, καθυπείκων τοις θείοις προστάγμασι.

**Το α ἀντίφωνον των αναβαθμών του δ ἤχου.**

**Προκείμενον. Ήχος δ :** Τίμιος εναντίον Κυρίου ο θάνατος του οσίου αυτού.

**Στιχ.** Τι ανταποδώσωμεν τω Κυρίω περί πάντων ων ανταπέδωκεν ημίν;

**ΤΟ ΕΥΑΓΓΕΛΙΟΝ, Εκ του κατά Ιωάννην (ι 1-9):** Είπεν ο Κύριος προς τους εληλυθότας προς αυτόν Ιουδαίους· Αμήν

αμήν λέγω υμίν, ο μη εισερχόμενος δια της θύρας…

(Ζήτει τη ΚΑ Μαΐου).

**Ο Ν ψαλμὸς.**

**Δόξα. Ταις του ιεράρχου…**

**Και νυν. Ταις της Θεοτόκου…**

**Ιδιόμελον. Ήχος πλ.β . Στιχ. Ελέησόν με, ο Θεός, κατά το μέγα έλεός σου…**

Σήμερον τα στίφη των πιστών, πνευματικήν χορείαν συστησάμενοι,

τον της ευθυμίας επώνυμον ιεράρχην, ασματικοίς εγκωμίοις,καταστέψωμεν λέγοντες· χαίροις ο της πίστεως πρόμαχος, και της εκκλησίας εδραίωμα άσειστον.

Χαίροις, ο των εικονομάχων, καθελών τας ενστάσεις, και τον της ομολογίας στέφανον, παρά Θεού κομισάμενος· χαίροις, ο το ηγιασμένον σου σώμα, καταλείψας ημίν, ιατρείον άμισθον νοσημάτων, και θλιβομένων ψυχών παραμύθιον. Αλλ ὦ παμμάκαρ Ευθύμιε!

ως αεί παριστάμενος Χριστώ τω Θεώ, μη διαλείπης πρεσβεύειν υπέρ ημών, των εν πίστει και πόθω τιμώντων, την σεβάσμιον μνήμην σου.

**Κανόνες· ο α τῆς εορτής και του αγίου.**

**Κανών α τῆς εορτής, ου η ακροστιχίς· Χριστός βροτωθείς, ην όπερ, Θεός μένη. Ποίημα Κοσμά.**

**Ωδή α . Ήχος α . Ο ειρμός.**

Χριστός γεννάται, δοξάσατε· Χριστός εξ ουρανών, απαντήσατε· Χριστός επί γης, υψώθητε. Άσατε τω Κυρίω, πάσα η γη, και εν ευφροσύνη, ανυμνήσατε, λαοί, ότι δεδόξασται.

Ρεύσαντα εκ παραβάσεως, Θεού τον κατ εἰκόνα γενόμενον, όλον της φθοράς υπάρξαντα, κρείττονος επταικότα θείας ζωής, αύθις αναπλάττει, ο σοφός δημιουργός, ότι δεδόξασται.

Ιδών ο κτίστης ολλύμενον, τον άνθρωπον, χερσίν ον εποίησε, κλίνας ουρανούς κατέρχεται· τούτον δε εκ Παρθένου θείας αγνής, όλον ουσιούται, αληθεία σαρκωθείς, ότι δεδόξασται.

Σοφία, Λόγος και Δύναμις, Υιός ων του Πατρός και απαύγασμα, Χριστός ο Θεός, δυνάμεις λαθών, όσας υπερκοσμίους, όσας εν γη, και ενανθρωπήσας, ανεκτήσατο ημάς, ότι δεδόξασται.

**Κανών του αγίου, ου η ακροστιχίς· Τεχθείς σε Χριστός σπαργάνοις στέφει, Πάτερ. Ποίημα Θεοφάνους.**

**Ωδή α . Ήχος δ . Θαλάσσης το ερυθραίον.**

Τεχθέντα, τον αεί όντα Κύριον, και σπαργανούμενον, σπαργανωθείς μαστίγων αικισμοίς, ευσεβώς προσεκύνησας, και προς αυτόν Ευθύμιε, μετ εὐθυμίας προσεχώρησας.

Εν φάτνη, ανακλιθείς ο Κύριος, δώρον γενέθλιον, των σων αιμάτων μάκαρ τους κρουνούς, και πληγών σου τους μώλωπας, υπέρ χρυσόν και λίβανον, και υπέρ σμύρναν προσεδέξατο.

Χρυσόν μεν, παρά των Μάγων δέχεται, τεχθείς ο Κύριος· της προς αυτόν αγάπης δε της σης, Ιεράρχα το γνήσιον, και το στερρόν, και εύτονον, της ανενδότου καρτερίας σου.

Θανάτω, τον του Δεσπότου θάνατον, εκμιμησάμενος, δεσποτικάς εβόησας φωνάς, υπέρ των αναιρούντων σε, ειλικρινώς ευχόμενος, Ιεροφάντα πανσεβάσμιε. Θεοτοκίον.

Εκ σου, της Υπεραγίας σήμερον, ο του παντός Ποιητής, σωματικώς γεννάται καθ ἡμᾶς, και σπαργάνοις ειλίσσεται, ο σπαργανώσας θάλασσαν, ομίχλη Μήτηρ αειπάρθενε.

**Κ α τ α β α σ ι α.**

Έσωσε λαόν θαυματουργών Δεσπότης,

Υγρόν θαλάσσης κύμα χερσώσας πάλαι.

Εκών δε τεχθείς εκ Κόρης, τρίβον βατήν

Πόλου τίθησιν ημίν· ον κατ οὐσίαν

Ίσόν τε Πατρί και βροτοίς δοξάζομεν.

Κανών της εορτής.

**Ωδή γ . Ο ειρμός.**

Τω προ των αιώνων, εκ Πατρός γεννηθέντι αρρεύστως Υιώ, και επ ἐσχάτων εκ Παρθένου, σαρκωθέντι ασπόρως, Χριστώ τω Θεώ βοήσωμεν· Ο ανυψώσας το κέρας ημών, άγιος ει, Κύριε.

Ο της επιπνοίας, μετασχών της αμείνω Αδάμ χοϊκός, και προς φθοράν κατολισθήσας, γυναικεία απάτη, Χριστόν γυναικός βοά εξορών· Ο δι ἐμὲ κατ ἐμὲ γεγονώς, άγιος ει, Κύριε.

Σύμμορφος πηλίνης, ευτελούς διαρτίας, Χριστέ, γεγονώς, και μετοχή σαρκός της χείρω, μεταδούς θείας φύτλης, βροτός πεφυκώς και μείνας Θεός, και ανυψώσας το κέρας ημών, άγιος ει, Κύριε.

Βηθλεέμ, ευφραίνου, ηγεμόνων Ιούδα βασίλεια· τον Ισραήλ γαρ ο ποιμαίνων, Χερουβίμ ο επ ὤμων, εκ σου προελθών Χριστός εμφανώς, και ανυψώσας το κέρας ημών, πάντων εβασίλευσεν.

**Κανών του αγίου. Ωδή γ . Ευφραίνεται επί σοι.**

Ιχώρας μαρτυρικούς, αντί λιβάνου και χρυσού σμύρνης τε, ως Ιερεύς προσήνεγκας, τω εν Βηθλεέμ γεννηθέντι Χριστώ.

Στερρότητι λογισμού, και γενναιότητι ψυχής ήλεγξας, τον δυσσεβή Λέοντα, κατά του Σωτήρος λυττήσαντα.

Στεφάνου εκμιμητής, του Πρωτομάρτυρος Χριστού γέγονας, των φονευτών Ευθύμιε, υπέρ σωτηρίας ευχόμενος.

Ετήρησας εμμελώς, την του Σωτήρος εντολήν Όσιε, και την ψυχήν τέθεικας, υπέρ των σων φίλων Πατήρ ημών.

**Θεοτοκίον.**

Χωρίον χωρητικόν, του αχωρήτου Πλαστουργού γέγονας, τούτον σαρκί χωρήσασα, Κεχαριτωμένη Πανάχραντε.

**Κ α τ α β α σ ι α.**

Νεύσον προς ύμνους οικετών, ευεργέτα,

Εχθρού ταπεινών την επηρμένην οφρύν, φέρων τε, παντεπόπτα, της αμαρτίας Ύπερθεν ακλόνητον εστηριγμένους, Μάκαρ, μελωδούς τη βάσει της πίστεως.

**Το οριζόμενον υπό της Τυπικής διατάξεως Κοντάκιον.**

**Είτα, Κάθισμα του αγίου. Ήχος α . Σον τάφον σου Σωτήρ.**

Ευθύμιον πιστοί, τον Χριστού ιεράρχην, αθλήσαντα στερρώς, και εχθρούς καθελόντα, συμφώνως τιμήσωμεν, και ωδαίς καταστέψωμεν· και γαρ ρήμασιν, εικονομάχων ελέγξας, την δυσσέβειαν, εν παρρησία κηρύττει, εικόνων προσκύνησιν.

**Δόξα. Όμοιον.**

Προσήνεγκας Χριστώ, εκ Παρθένου τεχθέντι, Ευθύμιε σοφέ, ως οι μάγοι τα δώρα, αθλήσας καρτερώτατα, ιεράρχα το αίμά σου· όθεν είληφας, διπλούν το στέφος της νίκης, και παρίστασαι, τη Παναγία

Τριάδι, πρεσβεύων σωθήναι ημάς.

**Και νυν. Της εορτής. Όμοιον.**

Εν φάτνη δι ἡμᾶς, των αλόγων ετέχθης, μακρόθυμε Σωτήρ, νηπιάσας βουλήσει· ποιμένες δε σε ύμνησαν, μετ Ἀγγέλων κραυγάζοντες· Δόξα, αίνεσις τω επί γης γεννηθέντι και υψώσαντι, των γηγενών την ουσίαν,  Χριστώ τω Θεώ ημών.

**Κανών της εορτής. Ωδή δ . Ο ειρμός.**

Ράβδος εκ της ρίζης Ιεσσαί, και άνθος εξ αυτής Χριστέ, εκ της Παρθένου ανεβλάστησας, εξ όρους ο αινετός κατασκίου δασέος, ήλθες σαρκωθείς εξ απειράνδρου, ο άυλος και Θεός. Δόξα τη δυνάμει σου Κύριε.

Ον πάλαι προείπεν Ιακώβ, εθνών απεκδοχήν Χριστέ, φυλής Ιούδα εξανέτειλας και δύναμιν Δαμασκού, Σαμαρείας σκύλα τε, ήλθες προνομεύσων πλάνην τρέπων, εις πίστιν θεοτερπή.

Δόξα τη δυνάμει σου Κύριε.

Του μάντεως πάλαι Βαλαάμ, των λόγων μυητάς σοφούς, αστεροσκόπους χαράς έπλησας αστήρ εκ του Ιακώβ, ανατείλας Δέσποτα εθνών απαρχήν εισαγομένους· εδέξω δε προφανώς,

 δώρά σοι δεκτά προσκομίζοντας.

Ως πόκω γαστρί Παρθενική, κατέβης υετός Χριστέ, και ως σταγόνες εν γη στάζουσαι· Αιθίοπες και Θαρσείς, και Αράβων νήσοί τε Σαβά Μήδων πάσης γης κρατούντες προσέπεσόν σοι Σωτήρ.

Δόξα τη δυνάμει σου Κύριε.

**Κανών του αγίου. Ωδή δ . Επαρθέντα σε ιδούσα.**

Ραπιζόμενος το πρόσωπον το τη θεία χαριτωθέν λαμπρότητι της άνω σοφίας, γέγονας συμμέτοχος Χριστού παμμακάριστε,

του υπέρ ημών ραπισθέντος σαρκί.

Ιερωσύνης το σέβας ουκ αιδεσθέντες, οι ασεβείς και πρόμαχοι κακίας εργάται, γήρας ου τιμήσαντες το σον οι παράνομοι,

ανελεημόνως εμάστιζον.

Σπαργανουμένω και φάτνη ανακειμένω, τω Λυτρωτή Ευθύμιε πολύτιμον δώρον, Πάτερ προσενήνοχας το τίμιον αίμά σου,

πόθω δι αὐτὸν εκχυνόμενον.

Τοις του Σωτήρος σπαργάνοις ενειλημένος και την αυτού αγάπησιν, περιεζωσμένος τούτω προσεπέλασας, τω λύθρω σταζόμενος

τω εκ μιαιφόνου χυθέντι χειρός.

**Θεοτοκίον.**

Ο τας αύλους ουσίας δημιουργήσας, σωματικώς ως άνθρωπος εκ σου Θεομήτορ, σήμερον γεγέννηται· αυτώ μελωδήσωμεν· Δόξα

εν υψίστοις Χριστώ τω Θεώ.

**Κ α τ α β α σ ι α.**

Γένους βροτείου την ανάπλασιν πάλαι

Άδων προφήτης Αββακούμ προμηνύει,

Ιδείν αφράστως αξιωθείς τον τύπον.

Νέον βρέφος γαρ εξ όρους της Παρθένου,

Εξήλθε λαών εις ανάπλασιν Λόγος.

**Κανών της εορτής. Ωδή ε . Ο ειρμός.**

Θεός ων ειρήνης Πατήρ οικτιρμών, της μεγάλης Βουλής σου τον Άγγελον ειρήνην παρεχόμενον, απέστειλας ημίν· όθεν θεογνωσίας προς φως οδηγηθέντες, εκ νυκτός ορθρίζοντες δοξολογούμέν σε Φιλάνθρωπε.

Εν δούλοις τω Καίσαρος δόγματι απεγράφης πειθήσας και δούλους ημάς  εχθρού και αμαρτίας ηλευθέρωσας Χριστέ, όλον το καθ ἡμᾶς δε πτωχεύσας, και χοϊκόν εξ αυτής ενώσεως, και κοινωνίας εθεούργησας.

Ιδού η Παρθένος ως πάλαι φησίν, εν γαστρί συλλαβούσα εκύησε, Θεόν ενανθρωπήσαντα και μένει Παρθένος· δι ἧς καταλλαγέντες Θεώ οι αμαρτωλοί, Θεοτόκον κυρίως ούσαν εν πίστει ανυμνήσωμεν.

Κανών του αγίου. Ωδή ε . Συ Κύριέ μου φως.

Σοι έμψυχος εικών, τω Σωτήρι προσάγεται τιμήσας σου την εικόνα, ο σοφός ιεράρχης Ευθύμιος ο ένδοξος.

Σοι Δέσποτα Ποιμήν, ευθυμίας φερώνυμος τα στίγματα της σαρκός σου, περιφέρων οικείω εν σώματι προσφέρεται.

Πυρ έσβεσας θυμού των ανόμων Ευθύμιε, τοις χεύμασι των αδίκως χυθέντων σου αιμάτων, παμμάκαρ ιερώτατε.

Ανέστειλας ορμήν, των αθέων μακάριε τη ρώμη των διδαχών σου, και του Κτίστου εικόνα σχετικώς συ τετίμηκας.

**Θεοτοκίον.**

Ρους έστη της φθοράς· η Παρθένος αφθόρως γαρ, γεγέννηκε τον την φύσιν των ανθρώπων φθαρείσαν, φθοράς ελευθερώσαντα.

**Κ α τ α β α σ ι α.**

Εκ νυκτός έργων, εσκοτισμένης πλάνης,

Ιλασμόν ημίν, Χριστέ, τοις εγρηγόρως

Νυν σοι τελούσιν ύμνον ως ευεργέτη,

Έλθοις πορίζων, ευχερή τε την τρίβον,

Καθ ἣν ανατρέχοντες εύροιμεν κλέος.

**Κανών της εορτής. Ωδή Ϛ . Ο ειρμός.**

Σπλάγχνων Ιωνάν, έμβρυον απήμεσεν ενάλιος θηρ, οίον εδέξατο· τη Παρθένω δε, ενοικήσας ο Λόγος και σάρκα λαβών, διελύληθε, φυλάξας αδιάφθορον· ης γαρ, ουχ υπέστη ρεύσεως, την τεκούσαν

κατέσχεν απήμαντον.

Ήλθε σαρκωθείς, Χριστός ο Θεός ημών γαστρός ον Πατήρ, προ Εωσφόρου γεννά· τας ηνίας δε, ο κρατών των αχράντων Δυνάμεων, εν φάτνη, των αλόγων ανακλίνεται· ράκει, σπαργανούται λύει δε, πολυπλόκους σειράς παραπτώσεων.

Νέον εξ Αδάμ, παιδίον φυράματος, ετέχθη Υιός, και πιστοίς δέδοται· του δε μέλλοντος ούτός εστιν αιώνος, Πατήρ και Άρχων, και καλείται, της μεγάλης Βουλής Άγγελος· ούτος, ισχυρός Θεός εστι, και κρατών εξουσία της κτίσεως.

**Κανών του αγίου. Ωδή Ϛ . Θύσω σοι, μετά φωνής.**

Γυμνώσει, του των πάντων Σωτήρος την γύμνωσιν, εκμιμησάμενος Πάτερ, και μαστίγων πόνους εγκαρτερήσας, το σον αίμα,

τω εκείνου επέχεας αίματι.

Αγάπην, και ελπίδα και πίστιν θεόφρονα, τας δι αἰῶνος μενούσας, αρετάς πλουτήσας τω γεννηθέντι, εκ Παρθένου,

δωροφορείς παμμάκαρ Ευθύμιε.

Νομίμως, τω Χριστώ λειτουργήσας την ένθεον, ιερουργίαν του λόγου, μισθόν τούτου Πάτερ αντεκομίσω,  θεορρήμον το σε

τελειωθήναι δι αἵματος.

**Θεοτοκίον.**

Ο πλάσας, κατ εἰκόνα ιδίαν τον άνθρωπον, δια πολλήν ευσπλαγχνίαν, αναπλάττει τούτον εκ σου Παρθένε, Θεομήτορ, ο

λοκλήρως αυτόν ενδυσάμενος.

**Κ α τ α β α σ ι α.**

Ναίων Ιωνάς εν μυχοίς θαλαττίοις,

Ελθείν εδείτο και ζάλην απαρκέσαι.

Νυγείς εγώ δε τω τυραννούντος βέλει,

Χριστέ, προσαυδώ τον κακών αναιρέτην,

Θάττον μολείν σε  της εμής ραθυμίας.

**Κοντάκιον. Ήχος γ . Η Παρθένος σήμερον.**

Ευθυμίας έμπλεως και θυμηδίας αρρήτου, φερωνύμως Όσιε υπέρ των θείων εικόνων, έφερες, πικρών βασάνων τας αλγηδόνας, στέφανον, της αφθαρσίας σοι προξενούσας, δια τούτο ανεδείχθης,

της ευσεβείας υπέρμαχος ένδοξος.

**Ο Οίκος.**

Τω εν εικόνι τυπουμένω θεανδρικώ χαρακτήρι ενατενίζων, και δια της προπτύξεως την σχετικήν απονέμων προσκύνησιν και τιμήν, τας όψεις και τα χείλη καθηγίαζες Όσιε· δι αὐτῆς δε προς το θείον αρχέτυπον διαβιβάζων τον νουν, και τω γλυκυτάτω έρωτι της αυτού αγαπήσεως τιτρωσκόμενος, τα της θεόπαιδος θαύματα και των αγίων απάντων τα κατορθώματα, ιστορείσθαι και τιμάσθαι συνοδικώς εβεβαίωσας· ων τον βίον και τους υπέρ της ευσεβείας αγώνας ζηλώσας, βασιλείς παρανόμους διήλεγξας την των θείων εικόνων προσκύνησιν δυσσεβώς αθετήσαντας. Όθεν και διωγμούς ανδρειοφρόνως εγκαρτερήσας και ομολογία τον βίον επισφραγίσας, εις ουρανούς σταφανηφόρος περιχαρώς ανελήλυθας· δια τούτο ανεδείχθης, της ευσεβείας υπέρμαχος ένδοξος.

**Συναξάριον.**

**Τη Κστ του αυτού μηνός, μνήμη του εν αγίοις Πατρός ημών Ευθυμίου, Επισκόπου Σάρδεων του Ομολογητού.**

Χριστώ παραστάς, Ευθύμιε τρισμάκαρ,

Πλήρης αλήκτου τυγχάνεις ευθυμίας.

Ούτος υπήρχεν επί της βασιλείας Κωνσταντίνου και Ειρήνης· και πρότερον μεν εν τη μοναδική πολιτεία, δίκην αστέρος έλαμψεν· έπειτα Αρχιερεύς γεγονώς, εν τη κατά Νίκαιαν δευτέρα Συνόδω τους αιρετικούς κατά κράτος ανέτρεψε. Διο, ούτως έχοντα τούτον οι βασιλείς θεασάμενοι, εις δημοσίας και διαφόρους πρεσβείας

στέλλουσι. Του δε Νικηφόρου την βασιλείαν κρατήσαντος, εις Παταλαρέαν της Εσπέρας ο Άγιος συν άλλοις Επισκόποις Ορθοδόξοις δια κόρην τινά αποκείραι στέλλεται. Έκτοτε ουν και μέχρι της αθλοφορίας ο πανόλβιος, ουκέτι γέγονεν εγκρατής της ιδίας Μητροπόλεως, χρόνων εννέα και είκοσι παρωχηκότων ήδη.

Εκποδών δε γενομένων των κρατησάντων βασιλέων, και Λέοντος του θηριωνύμου τα Ρωμαϊκά σκήπτρα διαδεξαμένου, εκ της υπερορίας ο Άγιος μεταστέλλεται, και προς αυτού ερωτάται, Ει ταις Εικόσι νέμει σέβας. Του δε Αγίου τη εξ έθους παρρησία χρησαμένου και αναθέματι τούτον υποβαλόντος, ο τύραννος οργισθείς, εν τη Άσω τούτον υπερορίζει και αύθις. Μαχαίρας δε έργον του κακίστου Λέοντος γενομένου, προς του μετ αὐτὸν κρατήσαντος, της Άσου ο μακάριος ανακαλείται, και σέβας ταις αγίαις Εικόσι μη προσάγειν αναγκάζεται. Ο δε αύθις, και τούτον λόγοις καταβροντήσας και το, Ει τις ου προσκυνεί τον Κύριον ημών Ιησούν Χριστόν, εν Εικόνι περιγραπτόν, ήτω ανάθεμα, εκβοήσας, παίεται, και εν τω Ακρίτα υπερορίζεται, και εν ειρκτή ζοφωδεστάτη εγκλείεται. Έπειτα εκ τεσσάρων τείνεται,

και βουνεύροις ωμοίς επί πολύ καταξαίνεται. Όθεν ο Άγιος, δίκην ασκού εκ των αφορήτων εκείνων πληγών ογκωθείς, οκτώ μόνας ημέρας μετά την άθλησιν εκαρτέρησε· και υπέρ ήλιον λάμψας, το πνεύμα αυτού εις χείρας Θεού παρατίθεται.

**Τη αυτή ημέρα, η Σύναξις της Υπεραγίας Δεσποίνης ημών Θεοτόκου**.

Λεχώ άμωμον ανδρός μη γνούσαν λέχος,

Δώροις αμώμοις δεξιούμαι τοις λόγοις.

Μολπήν αγνοτάτη λεχοί εικάδι έκτη αείδω.

Περί της εις Αίγυπτον φυγής της Υπεραγίας Θεοτόκου.

Ήκοντα προς σε, τον πάλαι πλήξαντά σε,

Αίγυπτε φρίττε, Και Θεόν τούτον φρόνει.

Μετά το αποφήνασθαι τον Ηρώδην αναιρεθήναι πάντας τους εν Βηθλεέμ παίδας, Άγγελος Κυρίου κατ ὄναρ εφάνη τω Ιωσήφ λέγων· Εγερθείς, παράλαβε το Παιδίον και την Μητέρα αυτού, και φεύγε εις Αίγυπτον. Φεύγει δε εις Αίγυπτον η Θεοτόκος μετά του Βρέφους και του Ιωσήφ, δια τα δύο ταύτα· Ίνα πληρωθή το ρηθέν δια του Προφήτου· Εξ Αιγύπτου εκάλεσα τον Υιόν μου· και ίνα εμφραγή παν στόμα των αιρετικών· ει γαρ ουκ έφυγεν, αλλ ἐκρατήθη το Βρέφος, ει μεν εφονεύθη, ενεποδίζετο η των ανθρώπων σωτηρία· ει δε ουκ εφονεύθη η δια ξίφους τινός η ετέρας τιμωρίας, δια το πληρώσαι την οικονομίαν, δόξαι είχε τοις πολλοίς, ότι κατά φαντασίαν εγένετο και ου κατά αλήθειαν εφόρεσεν ανθρωπίνην σάρκα· ει γαρ εφόρει σάρκα, εκόπτετο αν υπό της σπάθης· όπου γε και προφάσεως μη γενομένης,

ετόλμησαν οι άθεοι αιρετικοί τούτο ειπείν, ότι κατά φαντασίαν εγεννήθη. Δια τούτο ουν φεύγει εις Αίγυπτον, ίνα και τα εκείσε συντρίψη είδωλα και την οικουμένην όλην σώση, κατά τον καιρόν της σωτηρίου Σταυρώσεως.

**Τη αυτή ημέρα μνήμη του Οσίου Πατρός ημών Κωνσταντίνου**

**του εξ Ιουδαίων.**

Ως εξ ακανθών των Ιουδαίων ρόδον,

Ο θείος ανθεί και θανών Κωνσταντίνος.

Τούτω πατρίς μεν ην η Συνάδων, πατέρες δε τη του νόμου σκια λατρεύοντες· Ιουδαίοι γαρ την θρησκείαν υπήρχον· Νήπιος δε υπάρχων κομιδή, και τη μητρί συνεπόμενος, ιδών τινά χριστιανόν χάσματι περιπεσόντα και τον τύπον του Σταυρού τω στόματι εγχαράξαντα, και αυτός έκτοτε τα όμοια εποίει, τον θεαθέντα μιμούμενος, και

τα χριστιανών κατησπάζετο και θερμή διεπράττετο πίστει· διο το πρόσωπον καταλάμπεται, και τα χριστιανών θεόθεν μυείται, άσιτος επί τινας ημέρας διατελέσας. Τούτω κόρη τις Εβραία εταιρικώς ποτέ επεπήδησεν· ο δε τω του Σταυρού σημείω νεκράν ταύτην απέδειξε, και αύθις εζώωσε. Νεφέλη δε θεία ποδηγούμενος, καταλαμβάνει

ψυχών φροντιστήριον, λεγόμενον Φουβούτιον, εν ω μεγίστων ανδρών εξέλαμπεν αρετή, τον ασκητικόν βίον διανυόντων.

Ως δε τω Προεστώτι τα καθ ἑαυτὸν διηγήσατο, κελεύει εκείνος ενεχθήναι Σταυρόν, και προστάττει αυτόν ασπάσασθαι. Ως δε την βάσιν ησπάζετο περιδεώς ο μακάριος, όλω τω ικρίω και τοις κέρασι το σεβάσμιον όπλον εκείνο κατά της οσίας επικλιθέν κεφαλής, σταυροειδή τύπον ειργάσατο εν αυτή, ανεξάλειπτον φυλαχθέντα μέχρις εξόδου αυτού. Είτα του θείου Βαπτίσματος αξιωθείς, Κωνσταντίνος μετονομάζεται· εν ω δε τόπω έστη, εξελθών της Κολυμβήθρας, εκτυπούνται τα ίχνη αυτού· και προς πνευματικούς αγώνας αποδύεται, υπερβαλέσθαι πάντας φιλονεικών τη σκληραγωγία· και του Αποστόλου Παύλου την τέχνην μεταχειρίζεται. Οπηνίκα δε τας ευχάς τω Θεώ απεδίδου, ευωδίας ο τόπος επληρούτο· αυτομάτως τε αυτώ αι θύραι της Εκκλησίας ηνοίγοντο, και τους λογισμούς εκάστου των αδελφών δια καθαρότητα ψυχής εώρα. Έπειτα το του Ολύμπου όρος καταλαμβάνει· εν τοις Μύροις έρχεται· της Κύπρου επιβαίνει· εις Αττάλειαν παραγίνεται· και ναυσίπορον ποταμόν ποσίν οικείοις

περαιούται· και πολλούς ετέρους τόπους περινοστήσας, πάλιν εις Όλυμπον έρχεται, Τεσσαράκοντα ημέρας, ου μόνον νήστις, αλλά και μέχρις οσφύος εν λάκκω τινί κεχωσμένος διετέλεσε. Μετά ταύτα την του Πρεσβυτέρου χειροτονίαν και άκων δέχεται, των αγώνων εχόμενος· και προ οκτώ ενιαυτών την αυτού προς Θεόν εκδημίαν μυείται· ων περαιωθέντων, προς Κύριον μεθίσταται, τα περί εαυτού πάντα σαφέστατα προδηλώσας.

**Τη αυτή ημέρα Μνήμη του Οσίου Πατρός ημών Ευαρέστου.**

Έσπευδεν Ευάρεστος έργω και λόγω

Έως τελευτής ευαρεστείν σοι, Λόγε.

Ούτος ην επί της βασιλείας Λέοντος του Εικονομάχου, εκ γονέων επιφανών. Εκδίδοται ουν εις την των μαθημάτων ανάληψιν, και γίνεται τοις πάσι χρηστός. Εις

δε Κωνσταντινούπολιν απάρας, ξενίζεται παρά τινι των εν τέλει, συγγενεί αυτού τυγχάνοντι, Βρυεννίω τούνομα, πατρικίω την αξίαν, και τινας ημέρας συνήν αυτώ. Έπειτα χρείας καταλαβούσης, αποστέλλεται παρά της βασιλίδος Θεοδώρας πρέσβυς ο πατρίκιος προς Βουλγάρους, έχων μεθ ἑαυτοῦ τον τίμιον Ευάρεστον· κατά δε τον, ούτω λεγόμενον τόπον, Σκόπελον ελθόντων αυτών και μικρόν διαναπαυομένων, ο μακάριος, κατά τινα οικονομίαν, εντυχών πρεσβύτη, τον ασκητικόν

μετερχομένω βίον, του ποθουμένου τυγχάνει· και την κόμην καρείς, προθύμως τον ελαφρόν υπήλθε του Κυρίου ζυγόν. Ο δε γέρων εκείνος, ευχή και γράμμασι τούτον εφοδιάσας, τη Μονή των Στουδίων εξέπεμψε· και εισδεχθείς, προς τους αγώνας εχώρει. Ένα δε των άλλων αδελφών προκρίνας, ως κατ ἀρετὴν υπερέχοντα, τούτον κοινωνόν των σπουδασμάτων ετίθετο, μηδενός ετέρου γευόμενος άπαξ της εβδομάδος, πλην μικρού άρτου, και τούτου εξ αλφίτων κατεσκευασμένου και ζωμού λαχάνων. Περί δε των άλλων αυτού σπουδασμάτων και αγώνων, αδύνατόν εστιν ημάς καταλέγειν· κύκλους γαρ δύο πολυταλάντους των ώμων απαιωρήσας εν γυμνώ τω σώματι, την οσφύν διεζώσατο. Εν τούτοις θεαρέστως βεβιωκώς και τον εβδομηκοστόν πέμπτον χρόνον της αυτού ζωής συντετελεκώς,

το πνεύμα τω Θεώ παρατίθεται. Το δε τίμιον αυτού σώμα εν τη του Κοκκοροβίου απετέθη Μονή.

**Τη αυτή ημέρα, μνήμη του Αγίου Νέου Ιερομάρτυρος Κωνσταντίου του Ρώσου, αθλήσαντος εν Κωνσταντινουπόλει**

**κατά το αψμγ (1743) έτος.**

Βάλλεις τον εχθρόν, ος σε βέβληκε πάλαι,

Κωνστάντιε συ, και λαμβάνεις βραβείον.

Ούτος ο ιερομόναχος, ήτο από το χριστιανικώτατον Βασίλειον των Ρώσσων, εφημέριος του επιτρόπου της Ρωσσίας εις την Πόλιν, του λεγομένου πρέσβεως. Εις δε τον καιρόν των τότε γενομένων πολέμων μεταξύ Ρώσσων και Τούρκων, αυτός έμεινεν εις τα μέρη της Τουρκίας, και ελθών εις το Άγιον Όρος, υπήγεν και έμεινεν εις την Μεγίστην Λαύραν ολίγον καιρόν, και από εκεί απήλθεν εις τα Ιεροσόλυμα και εις άλλους σεβασμίους τόπους, και πάλιν επέστρεψεν εις το Άγιον Όρος,

και έμεινεν εις την αυτήν Μεγίστην Λαύραν, περιμένων να ποιήσωσιν ειρήνην τα βασίλεια. Γενομένης δε ειρήνης μεταξύ Ρώσσων και Τούρκων, απήλθεν πάλιν εις την Πόλιν, και υπήγεν εις τον πρώην πρέσβυν όπου ήτο εφημέριος, όστις ήλθε πρέσβυς εκ των Ρώσσων, και ποιήσαντες την αγάπην, τον εδιόρισεν πάλιν εφημέριον

εις τον νέον πρέσβυν. Ήλθον όμως εις διχόνοιαν με τον πρέσβυν, και τέλος, η από φόβον, η από θυμόν, απελθών εμπρός εις τον βασιλέα, ηρνήσατο την των χριστιανών άμωμον πίστιν, και έλαβε μεγάλας τιμάς από αυτόν. Αλλά, δεν παρήλθον ολίγαι ημέραι, και ελθών εις εαυτόν, και ανανήψας ως από μέθην, και μετανοήσας, έκλαιεν

εκ καρδίας μετά πικρών δακρύων δια το μέγα κακόν όπου έπαθεν, ώσπερ ο μέγας Απόστολος Πέτρος. Εις μεγάλην λοιπόν κατάνυξιν ελθών, καταφρονεί την παρούσαν ζωήν, και ποθεί όλος να μαρτυρήση, και ρίψας το σχήμα των Αγαρηνών εις την γην, και καταπατήσας αυτό, εφόρεσε ξεσχισμένον ράσον, και με μαύρον μανδήλιον

δέσας την κεφαλήν του, υπήγε πάλιν εκεί όπου ηρνήθη τον Χριστόν, και τον ωμολόγησε παρρησία ενώπιον του Σουλτάνου Θεόν αληθινόν, την δε θρησκείαν των αγαρηνών και τον τούτων προφήτην, εξεφαύλισε πολύ. Οι δε κρατούντες, ταύτα ακούσαντες και κατεσχυθέντες, ευθύς απέτεμον την αγίαν αυτού κεφαλήν έμπροσθεν του βασιλικού

παλατίου, και τοιουτοτρόπως έλαβε χαίρων του μαρτυρίου τον στέφανον.

**Τη αύτη ημέρα, ανάμνησιν άγομεν της ελεύσεως εν τη Ιερά Μονή του Οσίου Παύλου τη εν Αθω, των τιμίων Δώρων του Χριστού, α οι Μάγοι αυτώ προσεκόμισαν, άτινά**

**εισι, χρυσός, λίβανος και σμύρνα.**

Δώρων σου Χριστέ την έλευσιν αινούμεν

Εξ αυτών γαρ προείσιν άφθονος χάρις.

Θειόφρονος Μάνδρα γήθεται Παύλοιο Δώροις αγίοις.

Τα του Σωτήρος υπερτιμά Δώρα, χρυσός, λίβανος και σμύρνα, α προσήνεγκαν αυτώ νηπιάσαντι οι των Περσών Μάγοι, ασφαλώς διετήρει η Κυρία Θεοτόκος· μέλλουσα δε εκδημήσαι τω Υιώ και Θεώ αυτής, ενεχείρισε ταύτα ευλαβέσι παρθένοις, και ην σωζόμενα εν Ιεροσολύμοις, ευλαβώς φυλαττόμενα. Βασιλεύοντος δε Αρκαδίου

εν Κωνσταντινουπόλει, εστάλησαν παρ αὐτοῦ άνδρες σφόδρα φοβούμενοι τον Θεόν, και μετεκόμισαν αυτά εν τη βασιλίδι πόλει, ένθα και εφυλάττοντο, ως θησαυρός πολύτιμος και θείον αγίασμα, παρά των εκάστοτε βασιλέων, εν τοις αυτοκρατορικοίς θησαυροίς. Αλωθείσης δε, παραχωρήσει Θεού, της βασιλευούσης παρά των Αγαρηνών,

η του Πορθητού μήτηρ, ης η κλήσις Μάρω, χριστιανή ούσα, λαβούσα ταύτα εκ των βασιλείων, προσεκόμισε και αφιέρωσεν αυτά εν τη εν Άθω ιερά Μονή του Οσίου Παύλου, θαυμαστώ τρόπω, ένθα και διασώζονται ως δώρημα θεόσδοτον και όλβος ασύλητος, ευωδίαν θείαν αποπνέοντα, και ιάματα πλείστα παρέχοντα τοις ευλαβώς

προσιούσιν αυτοίς.

Ταις αυτών αγίαις πρεσβείαις, Χριστέ ο Θεός, ελέησον και σώσον ημάς. Αμήν.

**Κανών της εορτής.**

**Ωδή ζ . Ο ειρμός.**

Οι Παίδες ευσεβεία συντραφέντες, δυσσεβούς προστάγματος καταφρονήσαντες, πυρός απειλήν ουκ επτοήθησαν, αλλ ἐν μέσω της φλογόςεστώτες έψαλλον· Ο των Πατέρων Θεός ευλογητός ει.

Ποιμένες αγραυλούντες, εκπλαγούς φωτοφανείας έτυχον· δόξα Κυρίου γαρ αυτούς περιέλαμψε και Άγγελος, Ανυμνήσατε βοών, ότι ετέχθη Χριστός· ο των Πατέρων Θεός ευλογητός ει.

Εξαίφνης συν τω λόγω του Αγγέλου, ουρανών στρατεύματα, Δόξα εκραύγαζον Θεώ, εν υψίστοις επί γης ειρήνη, εν ανθρώποις ευδοκία, Χριστός έλαμψεν· Ο των Πατέρων Θεός ευλογητός ει.

Ρήμα τι τούτο ; είπον οι Ποιμένες· διελθόντες ίδωμεν το γεγονός, θείον Χριστόν· Βηθλεέμ καταλαβόντες δε, συν τη τεκούση προσεκύνουν αναμέλποντες· Ο των Πατέρων Θεός ευλογητός ει.

**Κανών του αγίου. Ωδή ζ . Εν τη καμίνω Αβραμιαίοι.**

Ιερωσύνης, ιερωτάτης το θεόσδοτον, χρίσμα συγκεράσας αίματι τω εκ σου, ιερώτατον απέδειξας, Ευλογημένος ει,

ο Θεός μου κραυγάζων και Κύριος.

Συ εφειλκύσω, χάριν του θείου Πρωτομάρτυρος, ούπερ ανεδείχθης άριστος μιμητής, ευλογίαις αμειβόμενος, τους αναιρούντάς σε, ανηλεώς παμμάκαρ Ευθύμιε.

Στήσας τους πόδας, επί πέτραν της πίστεως ασφαλώς, πάσαις προσβολαίς παμμάκαρ των πειρασμών, απερίτρεπτος διέμεινας, Ευλογημένος ει, ο Θεός μου κραυγάζων και Κύριος.

**Θεοτοκίον.**

Το του Υψίστου, ηγιασμένον θείον σκήνωμα, χαίρε· δια σου γαρ δέδοται η χαρά, Θεοτόκε τοις κραυγάζουσιν· Ευλογημένη συ, εν γυναιξίν υπάρχεις, Πανάμωμε.

**Κ α τ α β α σ ί α.**

Τω παντάνακτος εξεφαύλισαν πόθω,

Άπλητα θυμαίνοντος, ηγκιστρωμένοι

Παίδες, τυράννου δύσθεον γλωσσαλγίαν.

Οις είκαθε πύρ άσπετον, τω Δεσπότη

Λέγουσιν· Εις αιώνας ευλογητός ει.

**Κανών της εορτής. Ωδή η . Ο ειρμός.**

Θαύματος υπερφυούς η δροσοβόλος, εξεικόνισε κάμινος τύπον· ου γαρ ους εδέξατο φλέγει νέους, ως ουδέ πυρ της Θεότητος, Παρθένου ην υπέδυ νηδύν· διο ανυμνούντες αναμέλψωμεν· Ευλογείτω η κτίσις πάσα τον Κύριον, και υπερυψούτω, εις πάντας τους αιώνας.

Έλκει Βαβυλώνος η Θυγάτηρ παίδας, δορυκτήτους Δαυΐδ εκ Σιών· εν αυτή, δωροφόρους πέμπει δε, Μάγους παίδας, την του Δαυΐδ θεοδόχον Θυγατέρα λιτανεύσοντας· διο ανυμνούντες αναμέλψωμεν· Ευλογείτω η κτίσις πάσα τον Κύριον και υπερυψούτω,

εις πάντας τους αιώνας.

Όργανα παρέκλινε το πένθος Ωδής· ου γαρ ήδον εν νόθοις οι παίδες Σιών. Βαβυλώνος λύει δε, πλάνην πάσαν και μουσικών, αρμονίαν Βηθλεέμ εξανατείλας Χριστός· διο ανυμνούντες αναμέλψωμεν·

Ευλογείτω η κτίσις πάσα τον Κύριον, και υπερυψούτω, εις πάντας τους αιώνας. Σκύλα Βαβυλών της Βασιλίδος Σιών, και δορύκτητον όλβον εδέξατο· θησαυρούς Χριστός εν Σιών δε ταύτης, και βασιλείς συν αστέρι οδηγώ, αστροπολούντας έλκει· διο ανυμνούντες αναμέλψωμεν· Ευλογείτω η κτίσις πάσα τον Κύριον, και υπερυψούτω,

εις πάντας τους αιώνας.

**Κανών του αγίου. Ωδή η . Χείρας εκπετάσας**.

Έστης επί βήματος στερρώς, αγωνιζόμενος, Πάτερ Ευθύμιε· τον τελειότατον όρον γαρ, εμελέτησας θεόληπτε, ώσπερ ελόμενος θανείν, υπέρ των φίλων σου, των βοώντων·

Πάντα τα έργα, υμνείτε τον Κύριον.

Φαιδρός και τον λόγον και τον νουν, φαιδράν εκέκτησο, ψυχήν και πρόσωπον· νυν δε φαιδρότερος γέγονας, μέχρις αίματος Ευθύμιε, προς βασιλείς θεοστυγείς, αντιταξάμενος, και κραυγάζων·

Πάντα τα έργα, υμνείτε τον Κύριον.

Επέθεντο μάκαρ επί σε, οι επί γης κραταιοί, του θανατώσαί σε, παρανομώτατα πράττοντες· αλλ αὐτὸς ανατεινόμενος, προς τον τεχθέντα Λυτρωτήν, εξ απειράνδρου Μητρός, ανεβόας· Πάντα τα έργα, υμνείτε τον Κύριον.

**Θεοτοκίον.**

Ιδού νυν εξέλιπε σαφώς, εκ της Ιούδα φυλής, άρχων ηγούμενος· συ γαρ Πανάμωμε τέτοκας, ω το πριν ην αποκείμενον, την προσδοκίαν των εθνών, Χριστόν ω ψάλλομεν· Ευλογείτε, Πάντα

τα έργα, Κυρίου τον Κύριον.

**Κ α τ α β α σ ι α.**

[Αινούμεν, ευλογούμεν και προσκυνούμεν τον Κύριον ].

Μήτραν αφλέκτως εικονίζουσι Κόρης

Οι της παλαιάς πυρπολούμενοι νέοι,

Υπερφυώς κύουσαν, εσφραγισμένην.

Άμφω δε δρώσα θαυματουργία μια

Λαούς προς ύμνον εξανίστησι χάρις.

**Κανών της εορτής. Ωδή θ . Ο ειρμός.**

Μεγάλυνον, ψυχή μου, την τιμιωτέραν και ενδοξοτέραν

των άνω στρατευμάτων.

Μυστήριον ξένον ορώ και παράδοξον· ουρανόν το σπήλαιον· θρόνον χερουβικόν την Παρθένον· την φάτνην χωρίον, εν ω ανεκλίθη ο αχώρητος Χριστός ο Θεός· ον ανυμνούντες μεγαλύνομεν.

Μεγάλυνον, ψυχή μου, τον εκ της Παρθένου Θεόν σαρκί τεχθέντα.

Εξαίσιον δρόμον ορώντες οι μάγοι ασυνήθους νέου αστέρος, αρτιφαούς, ουρανίου, υπερλάμποντος, Χριστόν βασιλέα ετεκμήραντο, εν γη γεννηθέντα Βηθλεέμ εις σωτηρίαν ημών.

Μεγάλυνον, ψυχή μου, τον εν τω σπηλαίω τεχθέντα βασιλέα.

Νεηγενές, μάγων λεγόντων, παιδίον άναξ, ου αστήρ εφάνη, που εστιν ; εις γαρ εκείνου προσκύνησιν ήκομεν· μανείς ο Ηρώδης εταράττετο, Χριστόν ανελείν ο θεομάχος φρυαττόμενος.

Μεγάλυνον, ψυχή μου, τον υπό των μάγων Θεόν προσκυνηθέντα.

Ηκρίβωσε χρόνον Ηρώδης αστέρος, ου ταις ηγεσίαις οι μάγοι εν Βηθλεέμ προσκυνούσι Χριστώ συν δώροις· υφ οὗ προς πατρίδα οδηγούμενοι, δεινόν παιδοκτόνον εγκατέλιπον παιζόμενον.

**Κανών του αγίου. Ωδή θ . Λίθος αχειρότμητος.**

Προς τον γαληνότατον όρμον, μετέστης Πάτερ των εντεύθεν· ώσπερ γαρ στρουθίον ερρύσθης, εκ της παγίδος των θηρευόντων σε, ευλογών τον ρυσάμενον, Ιερομάρτυς ευθυμότατα.

Αίγλη της εξ ύψους φανείσης, Ανατολής πεφωτισμένος, και φωτοφανείαις αστέρος, του εξ Ιούδα νυν ανατείλαντος, υπερφυώς λαμπόμενος, προς τον Δεσπότην εξεδήμησας.

Τα του Παραδείσου νυν πλάτη, χωροβατείν κατηξιώθης· ου των μακαρίων λαμπρότης, και των Αγίων η αγαλλίασις, ως Αθλητήν Ευθύμιε, σε νικηφόρον υπεδέξαντο.

Έχων προς Θεόν παρρησίαν, ως Ιεράρχης τε, και Μάρτυς, του νυν ενεστώτος χειμώνος, της Εκκλησίας γαλήνην αίτησαι, και των πταισμάτων άφεσιν, τοις σε υμνούσι παμμακάριστε.

**Θεοτοκίον.**

Ράβδος ανεβλάστησας ρίζης, του Ιεσσαί ημίν τεκούσα, άνθος της Θεότητος Χριστόν, Θεογεννήτορ Πάναγνε σήμερον, τον ως Θεόν αχώρητον, και νυν ως βρέφος σπαργανούμενον.

**Κ α τ α β α σ ι α.**

Μεγάλυνον, ψυχή μου, την λυτρωσαμένην ημάς εκ της κατάρας.

Στέργειν μεν ημάς ως ακίνδυνον φόβω,

Ράον σιωπήν· τω πόθω δε, Παρθένε,

Ύμνους υφαίνειν, συντόνως τεθηγμένους,

Εργώδές εστιν· αλλά και, Μήτηρ, σθένος,

Όση πέφυκεν η προαίρεσις, δίδου.

Εξαποστειλάριον. Ήχος γ . Επεσκέψατο ημάς.

Τω εν Σπηλαίω Βηθλεέμ, τεχθέντι Βασιλεί ημών, δωροφορήσας ευκλεώς των αρετών μυρεψική, σμυρνολιβάνω Όσιε, την χάριν των θαυμάτων, ενθέως απείληφας.

**Της εορτής. Αυτόμελον**.

Επεσκέψατο ημάς εξ ύψους ο Σωτήρ ημών, ανατολή ανατολών, και οι εν σκότει και σκια εύρομεν την αλήθειαν· και γαρ

εκ της Παρθένου ετέχθη ο Κύριος.

**Εις τους Α ι ν ο υ ς. Ιστώμεν στίχους στ , και ψάλλομεν στιχηρά ιδιόμελα της εορτής γ , και του αγίου προσόμοια γ . Της εορτής. Ποιήματα Ανδρέου Ιεροσολυμίτου.**

**Ήχος δ .**

Ευφραίνεσθε, δίκαιοι· ουρανοί, αγαλλιάσθε· σκιρτήσατε τα όρη, Χριστού γεννηθέντος. Παρθένος καθέζεται, τα Χερουβίμ μιμουμένη, βαστάζουσα εν κόλποις Θεόν Λόγον σαρκωθέντα. Ποιμένες τον τεχθέντα δοξάζουσι. Μάγοι τω Δεσπότη δώρα προσφέρουσιν. Άγγελοι ανυμνούντες λέγουσιν· Ακατάληπτε Κύριε, δόξα σοι.

Ο Πατήρ ευδόκησεν· ο Λόγος σαρξ εγένετο· και η Παρθένος έτεκε Θεόν ενανθρωπήσαντα. Αστήρ μηνύει· μάγοι προσκυνούσι· ποιμένες θαυμάζουσι· και η κτίσις αγάλλεται.

Θεοτόκε Παρθένε, η τεκούσα τον Σωτήρα, ανέτρεψας την πρώτην κατάραν της Εύας· ότι Μήτηρ γέγονας της ευδοκίας του Πατρός, βαστάζουσα εν κόλποις Θεόν Λόγον σαρκωθέντα.

Ου φέρει το μυστήριον έρευναν· πίστει μόνη τούτο πάντες δοξάζομεν,κράζοντες μετά σου και λέγοντες·

Ανερμήνευτε Κύριε, δόξα σοι.

**Του Αγίου. Ήχος πλ.δ . Ω του παραδόξου θαύματος !**

Έτι τω λύθρω σταζόμενος, και πεφυρμένος θερμώ, και ατμίζοντι αίματι, τω Χριστώ παρέστηκας, θεορρήμον Ευθύμιε. Σων σων πληγών ουν, Πάτερ τους μώλωπας, ανθ ικεσίας νυν προτεινόμενος, τούτον δυσώπησον, υπέρ των υμνούντων σε, και εκτενώς,

μάκαρ εξιλέωσαι, υπέρ της ποίμνης σου.

Δώρα προσήνεγκας Όσιε, τω γεννηθέντι Χριστώ, και σαρκί νηπιάσαντι, πολιάν αιδέσιμον, κοσμουμένην χαρίσμασιν, ιεραρχίας Πάτερ και αίματι, πεφοινιγμένην της σης αθλήσεως, πίστιν Ορθόδοξον, και ελπίδα πρόθυμον, και αρραγή, όντως και ασάλευτον, αγάπην πάνσοφε.

Γλώσσα κινουμένη Πνεύματι, και φθεγγομένη σαφώς, αληθείας διδάγματα, θεοσδότου χάριτος, τηλαυγώς αποστάζουσα· της ευσεβείας λύρα θεόφθογγος· Ορθοδοξίας κρηπίς ακράδαντος· στόμα μελίρρυτον· θησαυρός φρονήσεως· Εκκλησιών, σάλπιγξ μεγαλόφωνος,

εδείχθης Όσιε.

**Δόξα. Ήχος πλ.β .**

Τω της ακραιφνούς πίστεως φέγγει, ταις των θείων γραφών εγκύψας θεηγορίαις, των επί Χριστού ασυγχύτως συνελθουσών δύο φύσεων, εμυήθης την καθ ὑπόστασιν ένωσιν· και ταύτης εκάτερα τα ιδιώματα, ευσεβώς διακρίνων την των θείων εικόνων προσκύνησιν και τιμήν, έργοις και λόγοις εκήρυξας, ιερομάρτυς Ευθύμιε·

όθεν και εξορίαις πικραίς υπέρ αυτών προσομιλήσας, και μαρτυρικαίς αγλαΐαις κοσμηθείς, Χριστώ τω Θεώ νυν παρίστασαι πρεσβεύων απαύστως υπέρ των ψυχών ημών.

**Και νυν. Ο αυτός.**

Σήμερον η αόρατος φύσις τοις βροτοίς εκ Παρθένου συνάπτεται. Σήμερον η άπειρος ουσία εν Βηθλεέμ σπαργάνοις ενειλίσσεται. Σήμερον ο Θεός δι ἀστέρος μάγους

εις προσκύνησιν άγει, προμηνύοντας αυτού την τριήμερον ταφήν, ως εν χρυσώ και σμύρνη και λιβάνω. Διο ψάλλομεν· Ο σαρκωθείς εκ Παρθένου, Χριστέ ο Θεός, σώσον τας ψυχάς ημών.

**Δοξολογία μεγάλη και Απόλυσις.**

**Μεγαλυνάρια.**

Δεύτε αι χορείαι των ευσεβών ύμνοις εγκωμίων καταστέψωμεν ευλαβώς, Ευθύμιον όντως τον θείον Ιεράρχην και Μάρτυρα Κυρίου τον μεγαλώνυμον.

Σέβας απονέμων τω του Χριστού και της Θεοτόκου εκτυπώματι σχετικώς, πικραίς εξορίαις ηλάθης θεοφόρε, και θάνατον υπέστης Πάτερ Ευθύμιε.

**Η/Υ ΠΗΓΗ:**

**Voutsinasilias.blogspot.gr**

**http://voutsinasilias.blogspot.gr/2014/12/26.html**